Do As Infinity

ドゥ・アズ・インフィニティ) Do As Infinity) היא להקת ג'יי-פופ/רוק יפנית שהופיעה לראשונה ב-29 בספטמבר 1999 עם הסינגל הראשון שלה, "Tangerine Dream". שלושה מן השירים שלה נבחרו לשמש כשירי פתיחה/סיומת של סדרת האנימה המצליחה אינויאשה. הלהקה התפרקה ב-29 בספטמבר 2005, יום לאחר היציאה של אלבום האוסף האחרון שלהם "Do the A side", לאחר קריירה מצליחה שנמשכה 6 שנים. הלהקה התאחדה מחדש בהרכב חלקי בשנת 2008 והיא פעילה עד היום. אחד השירים החדשים שלה: "Kimi Ga Inai Mirai" - נבחר כשיר הפתיחה לסדרת ההמשך של אינויאשה - "המערכה האחרונה" בשנת 2009. שם ביפנית: 伴 都美子 תאריך לידה: 9 ביוני 1979 מקום לידה: קומאמוטו, יפן תפקיד: מילים, שירה שם ביפנית: 大渡 亮 תאריך לידה: 4 באפריל 1972 מקום לידה: קאנאגאווה, יפן תפקיד: מילים, גיטרה, ליווי שירה שם ביפנית: 長尾大 תאריך לידה: 28 במרץ 1971 מקום לידה: צ'יבה, יפן תפקיד: לחן, גיטרה דאי נאגאו התחיל כמלחין ללהקה חובבנית. אחרי שהלהקה התפרקה, נאגאסו המשיך להלחין שירים והוא שלח קלטות דמו ליותר מ-50 חברות הקלטה ביפן. בסופו של דבר, חברת התקליטים "Avex Trax" שכרה את נאגאו כמלחין. הוא קיבל מיד את המשימה להלחין שירים לאיומי האמאסאקי והיטומי. נאגאו ערך אודישנים ללהקה חדשה, אותה הוא רצה להקים וטומיקו ואן כזמרת הראשית וריו אווואטארי כגיטריסט נבחרו. ב-29 בספטמבר 1999, השלישייה הוציאה את הסינגל הראשון שלה- "Tangerine Dream" וערכה מסע הופעות בשיבויה טוקיו. הם הופיעו במספר רב של מקומות, החל משיבויה לפוקואוקה וערים אחרות. את שאר שנת 1999 העבירה הלהקה בהופעות רחוב ובהופעות קטנות בחנויות תקליטים בכל רחבי המדינה. הם גם השתתפו באירועים כלל ארציים ובהם פסטיבל בעיר הולדתה של טומיקו, קומאמוטו. שרשרת הופעות הרחוב האגדית שלהם הסתיימה בהופעה האלף, בקונצרט חינמי למעריצים שלהם שנערך בשיבויה. Do As Infinity הוציאו את הסינגל השני שלהם, " Heart", ב-8 בדצמבר של אותה שנה והלהקה המשיכה להופיע בתוכניות רדיו ובאירועים קטנים. את סיומה של אותה שנה העבירה Do As Infinity בקונצרט לספירה לאחור לשנת 2000 במועדון "ולפארה". הסינגל השלישי של הלהקה, "Oasis", יצא ב-26 ביוני 2000. זהו היה השיר הראשון של Do As Infinity שעבר את המקום ה-30 במצעד של אוריקון והשיר נבחר לשיר פרסומת של קו מוצרי טיפוח יפני. Do As Infinity עשו לאט את דרכם לאור הזרקורים. הסינגל "Yesterday & Today", יצא ב-23 בפברואר ונבחר לשיר הנושא של סדרת הדרמה הפופולרית "ניסנן נו קוי". השיר בי-סייד מתוך הסינגל, "Raven", נבחר לשיר הסיום לסרט האימה "יוזומאקי" מה שנתן ללהקה חשיפה נוספת. הסינגל "Yesterday & Today" היה הסינגל המצליח ביותר של הלהקה והוא הגיע למקום ה-10 במצעדים של אוריקון. המאמצים של הלהקה השתלמו. "Break of Dawn" האלבום הראשון של הלהקה, שיצא רק חודש אחרי הסינגל "Yesterday & Today", הגיע כבר ביציאתו למקום 3 במצעדים של אוריקון. הלהקה המשיכה לעשות הופעות ציבוריות והופעות ברחבי יפן. ב-2 באוגוסט של אותה שנה, הסינגל החמישי של הלהקה "rumble fish", יצא. הסינגל שימש כשיר הנושא של הסרט המצליח "קאמן גאקורן". בסוף נובמבר של אותה שנה, הלהקה הוציאה את הסינגל "We are", שיר בנושא חג המולד, לכבוד סיומה של אותה שנה. הלהקה סיימה את השנה עם עוד ספירה לאחור, שוב, במועדון "ולפארה". שנת 2001 הייתה שנה עמוסה מאוד ל־Do As Infinity. עם אלבום אחד ושישה סינגלים, השלישייה הייתה כבר ותיקה בתעשייה, אבל הם עדיין לא הופיעו בטלוויזיה הארצית. דבר זה השתנה עם היציאה של הסינגל ה-7 של הלהקה, "Desire". השיר הופיע בתוכנית הפופולרית "Music Station" והשיר והלהקה זכו לחשיפה ארצית. ההופעה בטלוויזיה הרחיבה אפילו יותר את בסיס המעריצים של הלהקה, מה שעזר לסינגל הבא שלהם "New World" להגיע למקום ה-1 במצעדים של אוריקון, כבר בהופעתו הראשונה. בחודש שלאחר מכן הלהקה הוציאה את ה-DVD הראשון שלה, שכלל קליפי וידאו לתשעה מהלהיטים של הלהקה. ה־DVD נקרא בפשטות, "9". הסינגל ה-8 של הלהקה, "טוקו מאדה" (הרחק מכאן), יצא ב-25 באפריל וכחודש אחריו יצא הסינגל "Week!" בסוף מאי. ב-27 ביוני יצא הסינגל "פוקאי מורי" (יער עמוק), שנבחר לשיר הסיום השני של סדרת האנימה- אינויאשה. שארית השנה שימשה להכנות למסע הופעות נוסף של הלהקה שיתחיל בנובמבר, מעט אחרי היציאה של הסינגל ה-11 "בוקנשה טאצ'י" (הרפתקאות) והאלבום השלישי, "Deep Forest", שהגיע למקום ה-1 במצעדים של אוריקון. שנת 2002 התחילה עם הופעה של טומיקו באלבום צדקה של Avex וביציאה של הסינגל ה-12 של הלהקה, "הי נו אטארו סאקאמיצ'י" (גבעה שטופת שמש) חודש לאחר מכן. לאחר היציאה של אלבום האוסף הראשון שלהם, "Do The Best", הלהקה טיילה לטאיוואן והונג קונג באפריל לקמפיין מיוחד. הלהקה צברה פופולרית גדולה גם מחוץ ליפן ומשכה כ-500 מעריצים להופעה שלה בחנות המוזיקה המפורסמת HMV בהונג קונג. הלהקה הייתה מועמדת ל"דיסק הזהב" ביפן לאלבום הפופ & רוק של השנה וניצחה. הם הוציאו את הסינגל ה-13 שלהם ביולי, דאבל איי סייד, "Under the sun/under the moon" ובאוגוסט, יצאו למופע הופעות נוסף ביפן. הסינגל הבא של Do As Infinity, "שינג'יטסו נו אוטה" (שיר אמיתי), יצא ב-30 באוקטובר ושימש כשיר הסיום ה-5 של סדרת האנימה המצליחה אינויאשה. למרות ההצלחה שלהם, Do As Infinity רצו להראות למעריצים שלהם שהם לא שכחו אותם. הם פרסמו באתר שלהם בקשה למעריצים, לשלוח סיפורים קצרים, להשתמש בהוצאות הקודמות של הלהקה כמקורות השראה ולשבץ את המילה "שינג'יטסו" (אמת) איפשהו בסיפור. הסיפורים הקצרים הללו, תחת הכותרת "Your Truth", פורסמו כספר. בסוף אותה שנה, Do As Infinity יצאו לסיבוב הופעות נוסף ופרסמו את האלבום הרביעי שלהם, "True Song". Do As Infinity פתחו את שנת 2003 עם היציאה של הסינגל ה-15 של הלהקה, "מהו נו קוטובה ~Would You Marry Me?~ " (מילת הקסם ~Would You Marry Me?~). השיר הפך לאחד מהשירים הפופולרים ביותר בחתונות ביפן. הסינגל הבא של הלהקה "הונג'יטסו ווה סייטן נארי" (היום עומד להיות יום טוב) זכה גם הוא לפופולריות גדולה. "הייראגי" (צינית-(סוג של צמח)), סינגל הבא של הלהקה, יצא בתחילת נובמבר ושבועיים אחריו, יצא האלבום ה-5 של הלהקה, "Gates of Heaven". הלהקה לקחה הפסקה קצרה והופיעה בניו יורק ובדאלאס במהלך קיץ 2004 וכמו כן הם הופיעה בקוריאה בזמן "שבועה הידידות של קוריאה & יפן". בתחילת שנת 2005 הלהקה הוציאה את האלבום האחרון שלה, "Need Your Love" ויצאה למסע הופעות נוסף. ב-27 ביולי Do As Infinity הוציאו את הסינגל האחרון שלהם, "TAO". הסינגל שימש כשיר הנושא של משחק הRPG המצליח, "Tales of Legendia". ב-14 בספטמבר 2005 Do As Infinity הודיעו שהלהקה תתפרק ב-29 בספטמבר, בדיוק 6 שנים מהיום שהסינגל הראשון שלה, "Tangerine Dream" יצא. ההופעה האחרונה שלהם הייתה ב"ניפון בודוקאן" ב-25 בנובמבר. מאז פירוק הלהקה, טומיקו ואן, הזמרת הראשית, יצאה בקריירת סולו. היא הוציאה את האלבום הראשון שלה, "FAREWELL", ב-29 במרץ 2006. ריו אוווטארי, הגיטריסט, הצטרף ללהקה חדשה "Missile Innovation" שהוציאו את הסינגל הראשון שלהם "אודורו יו Honey" ב-1 בפברואר 2006. ריו עבד גם עם מוזיקאים כמו איומי האמאסאקי, אוטסוקה איי ו-AAA. דאי נאגאו עובד תחת חברת התקליטים "True Song Music" ומלחין שירים למוזיקאים רבים. "Tangerine Dream" "Heart"‏ (1999) "Oasis"‏ (2000) "Yesterday & Today"‏ (2000) "rumble fish"‏ (2000) "We are."‏ (2000) "Desire"‏ (2001) "טוקו מאדה (הרחק מכאן)" (2001) "Week!"‏ (2001) "פוקאי מורי (יער עמוק)" (2001) "בוקנשה טאצ'י (הרפתקאות)" (2001) "הי נו אטארו סאקאמיצ'י (גבעה שטופת שמש)" (2002) "under the sun/under the moon"‏ (2002) "שינג'יטסו נו אוטה (שיר אמיתי)" (2002) "מהו נו קוטובה (מילת הקסם) Would you marry me?"‏ (2003) "הונג'יטסו ווה סייטן נארי (היום עומד להיות יום טוב)" (2003) "הייראגי [צינית-(סוג של צמח)]" (2003) "ראקואן (גן עדן)" (2004) "For the Future"‏ (2005) "TAO"‏ (2005) "Break of Dawn"‏ (2000) "New World"‏ (2001) "Deep Forest"‏ (2001) "True Song"‏ (2002) "Gates of Heaven"‏ (2003) "Need Your Love"‏ (2005) "Eternal Flame"‏ (2009) "Eight"‏ (2011) "Time Machine"‏ (2012) "Do As Infinity X"‏ (2012) "Do The Best"‏ (2002) "Do The Best + DVD"‏ (2004) "Do The B-side"‏ (2004) "Do the A side"‏ (2005) "Do The A-side + DVD"‏ (2005) ""Do As Infinity Do The Best "Great Supporters Selection"‏ (2006) "(MINUS V (instrumental collection"‏ (2006) "Do the Live"‏ (2003) "LIVE IN JAPAN"‏ (2004) "Do As Infinity -Final"‏ (2006) "Do As Infinity -premier"‏ (2006) "Do As Infinity 3rd Anniversary"‏ (2006) "Do the Box"‏ (2006) "9" (2001) "5" (2001) "THE CLIP SELECTION"‏ (2002) "8" (2004) "~Do As Infinity LIVE TOUR 2001 ~DEEP FOREST"‏ (2002) "Do As Infinity LIVE IN JAPAN"‏ (2004) "Do As Infinity LIVE YEAR 2004"‏ (2004) "Do As Infinity LIVE IN JAPAN II"‏ (2005) "~Do As Infinity ~Final"‏ (2006) "Do As Infinity 3rd ANNIVERSARY SPECIAL LIVE"‏ (2006) "Do As Infinity -Premier"‏ (2006) מדיה וקבצים בנושא Do As Infinity בוויקישיתוף אתר האינטרנט הרשמי של Do As Infinity Do As Infinity, ברשת החברתית פייסבוק Do As Infinity, ברשת החברתית אקס (טוויטר) Do As Infinity, סרטונים בערוץ היוטיוב Do As Infinity, באתר אפל מיוזיק (באנגלית) Do As Infinity, באתר ספוטיפיי Do As Infinity, באתר Last.fm (באנגלית) Do As Infinity, באתר AllMusic (באנגלית) Do As Infinity, באתר MusicBrainz (באנגלית) Do As Infinity, באתר דיזר Do As Infinity, באתר Discogs (באנגלית) Do As Infinity, באתר Songkick (באנגלית) Do As Infinity, באתר Genius Do As Infinity, באתר בילבורד (באנגלית) D.A.I האתר הרשמי (יפנית)